open-index/open-wikipedia-markdown huggingface dataset:
ქვედრულა

**ქვედრულა** — მდინარე საქართველოში. სათავე აქვს მაღრან-დვალეთის კავკასიონის სამხრეთ კალთაზე, ზღვის დონიდან 3075 მ სიმაღლეზე. სოფელ ქვედრულასთან მარჯვნიდან ერთვის მდინარე ჯეჯორას. სიგრძე 19,6 კმ, აუზის ფართობი 48,7 კმ². საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზე და ზაფხულის პირველ ნახევარშია, წყალმცირობა — ზამთარში, ზაფხულსა და შემოდგომაზე — წვიმებით გამოწვეული წყალმოვარდნები. საშუალო წლიური ხარჯი 1,45 მ³/წმ.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მდინარეები
კატეგორია:შიდა ქართლის მხარის მდინარეები
ჯეჯორა

**ჯეჯორა** — მდინარე ონის მუნიციპალიტეტში, რიონის მარცხენა შენაკადი. სათავე აქვს მაღრან-დვალეთის კავკასიონის სამხრეთ-დასავლეთ კალთაზე, ზღვის დონიდან 2975 მ სიმაღლეზე, სიგრძე 45 კმ, აუზის ფართობი 438 კმ². საზრდოობს თოვლის, წვიმის, მყინვარული და მიწისქვეშა წყლით. წყალდიდობა იცის გაზაფხულ-ზაფხულზე. მდგრადი წყალმცირობა - ზამთარში. წვიმებით გამოწვეული წყალმოვარდნა განსაკუთრებით დიდია შემოდგომაზე. წყალდიდობის დროს ჩამოედინება წლიური ჩამოდენის 65 %, შემოდგომაზე - 21 %, ზამთარში - 17 %. საშუალო წლიური ხარჯი შესართავთან 12,2 მ³/წმ.

## ლიტერატურა
*ქართლის ცხოვრება. ტომი IV. ბატონიშვილი ვახუშტი. აღწერა სამეფოსა საქართველოსა. გვ. 767. სახელმწიფო გამომცემლობა „საბჭოთა საქართველო“. თბილისი 1973.

კატეგორია:რიონის შენაკადები
კატეგორია:რაჭა-ლეჩხუმისა და ქვემო სვანეთის მხარის მდინარეები
კატეგორია:შიდა ქართლის მხარის მდინარეები
აძე

**აძე** — ვამპირის სული, აფრიკაში, განას სამხრეთ-დასავლეთის და ტოგოს სამხრეთში მოსახლე ევეს ტომის ფოლკლორში. მათი წარმოდგენით, აძე „მფრინავი ცეცხლის“ სახით დაფრინავს, მაგრამ თუკი მას დაიჭერენ, იგი ადამიანის იერს იღებს. იგი სვამს სისხლს, პალმის წვენს და ქოქოსის წყალს; ასევე, ნადირობს ბავშვებზე.

## ლიტერატურა
*

კატეგორია:ვამპირები
ალპი

**ალპი** — გერმანული სული-ვამპირი, რომელიც ბუგიმენსა და ინკუბუსს უკავშირდება. ალპი მამრობითი სქესისაა, ხშირად იგი ცოტა ხნის წინ გარდაცვლილი ნათესავის სულია და უმეტესად დემონია. ალპებად შეიძლება იქცნენ ბავშვებიც, რომელთაც ორსული დედა ცხენის ფაფარის საშუალებით იშორებს. შუა საუკუნეებში ალპი კატის, ღორის, ფრინველის თუ სხვა ცხოველის სახით ჩნდებოდა; მათ შორის, ლექორუსის — დემონი-ძაღლის სახით კელნში და ამგვარად უკავშირდება მაქციასაც. ნებისმიერ განსხეულებაში ალპი შლაპას ატარებს; სვამს მოზრდილთა და ბავშვების სისხლს, თუმცა უპირატესობას ქალის რძეს ანიჭებს. ალპის მოკვლა, ფაქტობრივად, შეუძლებელია.

კატეგორია:ვამპირები
ასვანგი

**ასვანგი** — მითური ქმნილება ფილიპინურ ფოლკლორში. ვამპირი, რომელიც გადმოცემების თანახმად, დღისით ლამაზი ქალის სახით ჩნდებოდა, ხოლო ღამით შიშისმომგვრელ მფრინავ ბოროტმოქმედად გარდაიქმნებოდა. დღის განმავლობაში, ასვანგს ნორმალური ცხოვრებით არსებობა შეუძლია. თუმცა ღამ-ღამობით მსხვერპლების სახლებში იგი ღამის ფრინველის სახით ფრინდებოდა. ყოველთვის სისხლით იკვებება, განსაკუთრებით კი უპირატესობას ბავშვებს ანიჭებს. საკვების მიღების შემდეგ, ეს არსება იბერება და ფეხმძიმედ გამოიყურება. თუ ასვანგი ადამიანების ჩრდილს გალოკავს, ეს იმას ნიშნავს, რომ ადამიანი მალე მოკვდება.

## ლიტერატურა 
*
*
*
*

კატეგორია:ვამპირები
ასანბოსამი

**ასანბოსამი** (ან **ასასაბონსამი**) — აფრიკული ვამპირია და ცნობილია სამხრეთ განაში, აშანტის ტომებს და სპილოს ძვლის სანაპიროს — კოტ-დ’ივუარსა და ტოგოს მცხოვრებთა შორის. გადმოცემების თანახმად, ასანბოსამი უღრან ტყეებში ბინადრობდა და ყველაზე ხშირად მას მონადირეები წააწყდებოდნენ ხოლმე. საერთოდ, მას ადამიანის გარეგნობა აქვს, ორი გამონაკლისით: რკინის კბილები და ფეხზე კაუჭისმაგვარი გამონაზარდი აქვს. ნებისმიერ ადამიანს, რომელიც იმ ხესთან გაივლის, სადაც ასანბოსამი ცხოვრობს, სიკვდილი არ ასცდება.

## სქოლიო 
კატეგორია:ვამპირები
ალგული

[მინი|ილუსტრაცია [ათას ერთი ღამე|ათას ერთი ღამიდან]]
**ალგული** — არაბული ვამპირი, ანუ „სისხლისმსმელი ჯინი“. ამგვარი ვამპირები, ტრადიციულად, ქალი დემონები არიან, რომლებიც თავიანთ ორგიებს გარდაცვლილი ბავშვების გვამებზე და გადაჭედილ სასაფლაოებზე მართავენ.

## რესურსები ინტერნეტში 
* ენციკლოპედია „ბრიტანიკა“

## იხილეთ აგრეთვე 
*დემონი
*ონი (დემონები)
*გობლინები
*ასვანგი

## რესურსები ინტერნეტში
კატეგორია:ვამპირები
მითური და ფოლკლორული ვამპირების სია

[thumb|right|250px||[ფილიპ ბერნ-ჯონსი, *ვამპირი*, 1897]]
**ვამპირები** — მითოლოგიური ან ფოლკლორული არსებები. ხშირად, გამოცოცხლებული ადამინის ცხედრები, რომლებიც ადამიანისა და/ან ცხოველის სისხლით იკვებებიან. ამას გარდა, ვამპირები ხშირად არიან სხვადასხვა მხატვრული ფილმისა თუ ლიტერატურის გმირები. თუმცა, ვამპირები მხატვრულ ლიტერატურაში და მითოლოგიაში ოდნავ განსხვადებიან. ფოლკლორში ეს ტერმინი, როგორც წესი, დასავლურევროპული ლეგენდების სისხლისმწოველა არსებების მიმართ გამოიყენება, თუმცა ხშირად ვამპირებს მათ მსგავს არსებებსაც უწოდებენ სხვა ქვეყნების კულტურებიდან. ყველა გადმოცემაში ვამპირის დამახასიათებელი თვისებები ძლიერ განსხვავებულია. ზოგიერთ კულტურაში გავრცელებულია ისტორიები არაადამიან ვამპირებზე, მაგალითად ღამურებზე, ძაღლებზე და ობობებზე.

სრულად იხილეთ ვამპირი

## ა 
* აზემა
* ალგული — არაბეთი, იაპონია და ფილიპინები. ასევე ცნობილი სახელით:
** გული (Ghul)
* ალპი — გერმანია
* ანიუკა
* ასანბოსამი — აფრიკა.  ასევე ცნობილი სახელით:
** ასასაბონსამი
* ასვანგი — ფილიპინები
* აძე — განა და ტოგო

## ბ 
* ბაავან ში — შოტლანდია
* ბაიანგი — ფილიპინები
* ბაითალი
* ბებარლანგები — ფილიპინები
* ბრაჰმაპარუში — ინდოეთი
* ბრუშა — პორტუგალია
* ბჰუტა — ინდოეთი

## გ 
* გაიალი — ინდოეთი

## დ 
* დანაგი — ფილიპინები
* დეარგ-დუე — ირლანდია
* დოპელზოიგერი — გერმანია

## ე 
* ეკიმუ
* ემპუსა — საბერძნეთი
* ერეტიკა — რუსეთი
* ესტრიე — ისრაელი

## ვ 
* ვლოკოსლაკი
* ვოლკოლაკი
* ვრაკოლაკი
* ვრიკოლაკასი
* ვრიკოლატიოსი
* ვურდალაკი

## ზ 
* ზმეუ

## ი 
* იმპუნდულუ — დასავლეთი აფრიკა
* ინკუბუსი
* იუსტრელი

## კ 
* კათაკანო
* კაშა — იაპონია
* კოზლაკი — დალმატია, ხორვატია
* კრვოპიაცი — ბულგარეთი
* კუან-ში — ჩინეთი

## ლ 
* ლამია — ლიბია
* ლანგსუირი — მალაიზია
* ლინჰაუმ-ში — ირლანდია
* ლობიშომენი — ბრაზილია
* ლუგარუ — დასავლეთი ინდოეთი
* ლუგატი — ალბანეთი

## მ 
* მარა
* მასანი+ 1
* მაქცია
* მორმო — საბერძნეთი
* მოროიი — რუმინეთი
* მურონი — რუმინეთი

## ნ 
* ნახზეერი
* ნელაფსი
* ნოინტოტერი
* ნოსფერატუ

## ო 
* ობაიფო
* ოხინი — პოლონეთი

## პ 
* პაკუ პატი — ინდოეთი
* პელესიტი — მალაიზია
* პენანგალანი — მალაიზია
* პიიავიცა
* პისაჩა — ინდოეთი
* პოლოგი — მალაიზია

## ჟ 
* ჟარაკაკასი — ბრაზილია

## რ 
* რაკშასა — ინდოეთი
* რამანგა

## ს 
* სტრეგონი ბენეფიჩი
* სტრიგი
* სტრიგოიი — რუმინეთი
* სუკუბუსი

## ტ 
* ტალამაური
* ტლაკიკესი

## უ 
* უბორი
* უპიერჩი
* უპირი
* უპირი
* უპირი
* უტუკუ

## ჩ 
* ჩან ში — ჩინეთი
* ჩივატატეო
* ჩორდევა?
* ჩურელი — ინდოეთი

## ჯ 
* ჯიგარხვარი — ინდოეთი


კატეგორია:სიები
Black Sabbath

**Black Sabbath** — პირველი ინგლისური მძიმე-მეტალ ჯგუფი, რომელიც ჩამოყალიბდა ბირმინგემში, 1968 წელს. მისი ამჟამინდელი წევრები არიან ოზი ოსბორნი (ვოკალი), ტონი აიომი (გიტარა) და გიზერ ბატლერი (ბას გიტარა). წლების განმავლობაში ჯგუფის შემადგენლობის ცვლილებებს ჰქონდა ადგილი. თავდაპირველად Black Sabbath არსებობდა ჯგუფის „Earth“ სახით, რომელიც ბლუზ-როკს უკრავდა. მაგრამ დროთა განმავლობაში კოლექტივის ტექსტებს ოკულტური ტექსტების გავლენა დაეტყო, ხოლო გიტარებმა შესამჩნევი უხეში ჟღერადობა შეიძინეს. Black Sabbath-ად გარდაქმნილი შემადგენლობა 1970-იან წლებში დიდი პოპულარობით სარგებლობდა. დღეისათვის იგი ითვლება მძიმე მეტალის ერთ-ერთ დამაარსებლად.

1979 წლიდან ოზი ოსბორნი წასული იყო Black Sabbath-ის შემადგენლობიდან. იგი შეცვალა რონი ჯეიმზ დიომ, ჯგუფ „რეინბოუს“ ვოკალისტმა. წლების განმავლობაში მთავარ ვოკალებს ასევე ასრულებდნენ იენ გილანი, გლენ ჰიუზი და ტონი მარტინი. 1997 წელს კვლავ შეიკრიბა ორიგინალური შემადგენლობა (ოსბორნთან ერთად) და ტურნეს შემდეგ გამოსცა საკონცერტო ალბომი *Reunion*, ხოლო მასში შეტანილი „Iron Man“, რომელიც პირველად ალბომზე *Paranoid* გამოჩნდა, გახდა „გრემის“ მფლობელი.

უკანასკნელ პერიოდში, დიოს გარდაცვალებამდე, ჯგუფის წევრები ბატლერი და დიო დაკავებულები იყვნენ პროექტით Heaven & Hell. 2011 წლის 11 ნოემბერს, ჰოლივუდში, კლუბში Whisky a Go Go შედგა ჯგუფის ორიგინალურ წევრთა პრეს-კონფერენცია. Black Sabbath-მა გააჟღერა ოფიციალური ინფორმაცია გაერთიანების შესახებ. მოგვიანებით ცნობილი გახდა, რომ ტონი აიომი მკურნალობდა ლიმფომას, ხოლო ბილ უორდმა (დასარტყმელი საკრავები) უარი თქვა ტურნეში მონაწილეობაზე არახელსაყრელი კონტრაქტის გამო. Black Sabbath-ის მე-19 სტუდიური ალბომი  *13*, ჩაწერილი სამი წევრის მიერ, გამოვიდა 2013 წლის ივნისში.

## დისკოგრაფია 
;სტუდიური ალბომები

* *Black Sabbath* (1970)
* *Paranoid* (1970)
* *Master of Reality* (1971)
* *Vol. 4* (1972)
* *Sabbath Bloody Sabbath* (1973)
* *Sabotage* (1975)
* *Technical Ecstasy* (1976)
* *Never Say Die!* (1978)
* *Heaven and Hell* (1980)
* *Mob Rules* (1981)
* *Born Again* (1983)
* *Seventh Star* (1986)
* *The Eternal Idol* (1987)
* *Headless Cross* (1989)
* *Tyr* (1990)
* *Dehumanizer* (1992)
* *Cross Purposes* (1994)
* *Forbidden* (1995)
* *13* (2013)

## შემადგენლობა 
;ორიგინალური წევრები
*ტონი აიომი – გიტარები 
*ბილ უორდი – დასარტყმელი საკრავები 
*გიზერ ბატლერი – ბასი 
*ოზი ოსბორნი – ვოკალი, ჰარმონიკა 

;საკონცერტო პერსონალი
* ადამ უეიკმენი – კლავიშებიანი საკრავები, დამატებითი გიტარები 
* ტომი კლაფეტოსი – დასარტყმელი საკრავები 

## რესურსები ინტერნეტში 
* 
* 

## სქოლიო
კატეგორია:ინგლისური როკ-ჯგუფები
კატეგორია:ინგლისური მძიმე მეტალ ჯგუფები
კატეგორია:Black Sabbath
კატეგორია:1968 წელს ჩამოყალიბებული ჯგუფები
კატეგორია:გრემის ჯილდოს მფლობელები
კატეგორია:Kerrang!-ის ჯილდოს მფლობელები
კატეგორია:როკ-ენ-როლის დიდების დარბაზში შესული შემსრულებლები
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:2011 წელს აღდგენილი ჯგუფები
ისრაელის პრემიერ-მინისტრების სია

## ისრაელის პრემიერ-მინისტრები 
## სქოლიო 
*
კემბრიჯი

**კემბრიჯი** () — უძველესი ინგლისური ქალაქი-უნივერსიტეტი და კემბრიჯშირის ადმინისტრაციული ცენტრი. იგი განლაგებულია ლონდონიდან დაახლოებით 80 კმ მოშორებით და გარემოცულია მცირე ქალაქებითა და სოფლებით. იგი აგრეთვე უმაღლესი ტექნოლოგიების ცენტრიც არის.

2001 წლის მონაცემებით, ქალაქის მოსახლეობა შეადგენდა 108,863 ადამიანს (აქედან 22,153 სტუდენტი იყო). დღეს მისი მოსახლეობა დაახლოებით 130.000 შეადგენს.

## იხილეთ აგრეთვე
*კემბრიჯის უნივერსიტეტი

კატეგორია:ინგლისის ქალაქები
არტ-როკი

**არტ-როკი** () — ტერმინი, რომელსაც იყენებენ როკ მუსიკის გარკვეული ქვეჟანრების აღწერისას. ეს ჟანრი იმყოფება გარკვეული ექსპერიმენტული ავან-გარდული გავლენის ქვეშ, რომელიც საშუალებას აძლევს, ახალი მუსიკალური სტრუქტურები შესთავაზოს მსმენელს. არტ როკი უშუალოდ არის ისეთი მუსიკალური ჟანრი, რომელიც იყენებს მუსიკალური ალბომის ფორმატს სხვადასხვა სიუჟეტის გადმოსაცემად.

არტ როკის კონცეფცია ახლოს არის პროგრესული როკის სტრუქტურებთან. განსაკუთრებით ეს ეხება იმ ჯგუფებს, რომლებიც 1970-იანი წლების დასაწყისში გამოჩნდნენ მუსიკალურ სცენაზე.

## ლიტერატურა
* 
* 
* 

კატეგორია:როკ-მუსიკის ჟანრები
სპეის-როკი

**სპეის-როკი** — როკ-მუსიკის ერთ-ერთი ჟანრი. ეს ტერმინი გულისხმობს ისეთ ჯგუფებს, რომლებიც ბრიტანულ სცენაზე გამოჩნდნენ 60-იანი წლების ბოლოს/70-იანი წლების დასაწყისში. ამის მაგალითებია ჯგუფები Hawkwind და პინკ ფლოიდი.

ჟანრის კომპოზიციებს ახასიათებს ნელი ტემპის, ხანგრძლივი კომპოზიციური პასაჟები, სინთეზატორის ჟღერადობა, ექსპერიმენტები გიტარაზე და ლირიკა, რომელიც უფრო ხშირად სამეცნიერო ფანტასტიკასთან არის ახლოს.

კატეგორია:სპეის-როკი
კატეგორია:როკ-მუსიკის ჟანრები
მასიმო დ’ალემა

thumb|მასიმო დ'ალემა
**მასიმო დ’ალემა** (; დ. 20 აპრილი 1949, რომი, იტალია) — იტალიელი პოლიტიკოსი. 1998-2000 წლებში იტალიის პრემიერ-მინისტრი. დ'ალემა არის პირველი ყოფილი კომუნისტი ვინც დაიკავა პრემიერ-მინისტრის პოსტი. 
 
2006-2008 წლებში იყო იტალიის საგარეო საქმეთა მინისტრი და ვიცე პრემიერ-მინისტრი. 

## რესურსები ინტერნეტში 
* 

კატეგორია:იტალიელი პოლიტიკოსები
კატეგორია:იტალიის პრემიერ-მინისტრები
კატეგორია:დაბადებული 1949
კატეგორია:დაბადებული 20 აპრილი
კატეგორია:ცოცხალი ადამიანები
კატეგორია:რომში დაბადებულები
ფსიქოდელიური როკი

**ფსიქოდელიური როკი** — როკ მუსიკის ერთ-ერთი ჟანრი. ამ მუსიკალური ჟანრის კომპოზიციების შექმნისას და მოსმენისას ხშირად გამოიყენება ჰალუცინოგენური ნივთიერებები, მსუბუქი და მძიმე ნარკოტიკები.

ასეთი ჟანრის სიმღერების ჩაწერისას მუსიკოსები ცდებს ატარებენ ინსტრუმენტებისა და ვოკალების ჟღერადობასთან. არანაკლებ მნიშვნელოვანია სიმღერების ტექსტებიც, რომლებშიც ნახსენებია სიზმრები და ჰალუცინაციები.

ფსიქოდელიური როკი წარმოიშვა ბლუზზე დაფუძნებული კომპოზიციებიდან და მალე ჩამოყალიბდა დამოუკიდებელ ჟანრად. იგი ნაწილობრივ შეიცავდა 60-იანი წლების მძიმე მეტალის ელემენტებს, მაგრამ ასევე იყენებდა ინდური მუსიკის ჰანგებს. თუმცა, თავად ფსიქოდელია არა მხოლოდ როკს, არამედ ელექტრონულ მუსიკასაც შეეხო.

## დახასიათება 
ფსიქოდელიურ როკს გამოარჩევს შემდეგი ნიუანსები:

* ელექტრონული გიტარები, აუდიოეფექტების თანხლებით, როგორიც არის wah-wah და fuzzbox.
* სტუდიურ ჩანაწერებში ეფექტები - მაგალითად, ასეთია შებრუნებული სოლო, ერთი და იმავე აუდიოფრაგმენტის ამოჭრა და განმეორებით მთელ ჩანაწერში გამოყენება და ექოს მკვეთრი ეფექტი
* ხშირად როკ-ჯგუფისათვის ნაკლებად დამახასიათებელი ინსტრუმენტების გამოყენება - თუნდაც სიტარის სახით.
* კლავიშებიან საკრავებზე მკვეთრი აქცენტი - განსაკუთრებით ორგანისა და მელოტრონის ჟღერადობაზე.
* გამოირჩევა ხანგრძლივი ინსტრუმენტული იმპროვიზაციებით. მაგალითად, თუ სტუდიური ჩანაწერი 10 წუთიანია, საკონცერტო შესრულებისას ის 30 და მეტ წუთამდე შეიძლება გაგრძელდეს.
* სიმღერების რთული სტრუქტურა. 
* სურეალისტური ლირიკა, შექმნილი ლიტერატურული ნაწარმოების გავლენით. ფსიქოდელიური როკის ჩამოყალიბებისას და შემდგომ წლებში ტექსტებში შეიმჩნეოდა სამეცნიერო ფანტასტიკის, ფენტეზისა და ზღაპრების გავლენა.

## სხვა 
* ფსიქოდელიური როკ-შემსრულებლების სია

## რესურსები ინტერნეტში 
* ფსიქოდელიური როკის ჟანრის ალბომების სია Discogs-ზე

კატეგორია:როკ-მუსიკის ჟანრები
კარლო აძელიო ჩამპი

**კარლო აძელიო ჩამპი** (; დ. 9 დეკემბერი 1920, ლივორნო, იტალია — გ. 16 სექტემბერი, 2016, რომი, იტალია) — იტალიელი პოლიტიკოსი. 1999-2006 წლებში იტალიის პრეზიდენტი. 1993-1994 წლებში იტალიის პრემიერ-მინისტრი. 2006 წლიდან სამუდამო სენატორი. 
  
## იხილეთ აგრეთვე
* იტალიის პრეზიდენტი

## რესურსები ინტერნეტში
* Carlo Azeglio CIAMPI

კატეგორია:იტალიელი პოლიტიკოსები
კატეგორია:იტალიის პრეზიდენტები
კატეგორია:იტალიის პრემიერ-მინისტრები
კატეგორია:დაბადებული 9 დეკემბერი
კატეგორია:დაბადებული 1920
კატეგორია:გარდაცვლილი 16 სექტემბერი
კატეგორია:გარდაცვლილი 2016
ბობ კლოუზი

**რადო ბობ კლოუზი** (დ. 1944) — ინგლისელი მუსიკოსი და ფოტოგრაფი. იგი იყო ჯგუფ *პინკ ფლოიდის* ერთ-ერთი პირველი წევრი, თუმცა დატოვა იგი პირველი სინგლის  Arnold Layne ჩაწერის შემდეგ.

## Abdabs 
ჯგუფი The Abdabs (ასევე ცნობილია, როგორც The Screaming Abdabs) იყო როჯერ უოტერსის, რიჩარდ რაიტის, ნიკ მეისონის, კლაივ მეტკალფის, კიტ ნობლისა და ჯულიეტ გეილის ჯგუფი. ამ ჯგუფს, მეტკალფის, ნობლისა და გეილის წასვლის შემდეგ შეუერთდნენ სიდ ბარეტი და ბობ კლოუზი. იმ პერიოდში ახალმა კოლექტივმა, სიდ ბარეტის შემოთავაზებით, დაირქვა The Pink Floyd Sound.

კლოუზი უფრო მეტად იყო დაინტერესებული ჯაზითა და ბლუზით, ამიტომაც მან დატოვა ჯგუფი და არქიტექტურის შესწავლა განაგრძო.

## უკანასკნელი წლები 
ცნობილია, რომ სწორედ კლოუზმა დაუკრა ჯგუფის პირველ ჩანაწერებზე Lucy Leave/I'm a King Bee.

2006 წელს კლოუზმა დაუკრა დევიდ გილმორის მესამე სოლო ალბომზე On an Island.

2007 წელს მან მიიღო მონაწილეობა “ბიბისის” მომზადებულ რადიოგადაცემაში “Days In The Life”, რომელიც მიეძღვნა პინკ ფლოიდის 40 წლის იუბილეს. გადაცემის პირველ ნაწილში მან ისაუბრა სიდ ბარეტთან თანამშრომლობის პერიოდზე.

## რესურსები ინტერნეტში 
* 
* 

კატეგორია:ინგლისელი გიტარისტები
კატეგორია:პინკ ფლოიდის წევრები
კატეგორია:დაბადებული 1944
კატეგორია:ცოცხალი ადამიანები
ჯორჯო ნაპოლიტანო

**ჯორჯო ნაპოლიტანო** (; დ. 29 ივნისი 1925, ნეაპოლი  — გ. 22 სექტემბერი, 2023, რომი)— იტალიელი პოლიტიკოსი. 2006 წლის 15 მაისიდან 2015 წლის 14 იანვრამდე იტალიის პრეზიდენტი. იტალიის კომუნისტური პარტიის ყოფილი წევრი.

## იხილეთ აგრეთვე
* იტალიის პრეზიდენტი

## რესურსები ინტერნეტში
* 
* 

## სქოლიო 
კატეგორია:იტალიელი პოლიტიკოსები
კატეგორია:იტალიის პრეზიდენტები
კატეგორია:დაბადებული 1925
კატეგორია:დაბადებული 29 ივნისი
ლეხ კაჩინსკი

**ლეხ კაჩინსკი** (; დ. 18 ივნისი, 1949, ვარშავა, პოლონეთი — გ. 10 აპრილი, 2010, სმოლენსკი, რუსეთი) — პოლონელი პოლიტიკოსი, პოლონეთის პრეზიდენტი 2005 წლიდან გარდაცვალებამდე. 2002–2005 წლებში ვარშავის მერი.

## ბიოგრაფია 
პოლიტიკური კარიერა 1977 წელს ლეხ ვალენსას კომიტეტში დაიწყო. 1980 წელს მოძრაობა „სოლიდარობის“ პირველი ყრილობის დელეგატი გახდა. ამავე წელს აქტიურად მონაწილეობდა გდანსკის საპროტესტო აქციებში.

1983-1984 წლებში „სოლიდარობის“ ერთ-ერთ კომისიას ხელმძღვანელობდა. 1989 წელს ლეხ კაჩინსკი პოლონეთის სენატში, ხოლო 1991 წელს სეიმის წევრად აირჩიეს. ამავე წლიდან პოლონეთის პრეზიდენტის კანცელარიის ნაციონალური უსაფრთხოების ბიუროს ხელმძღვანელობდა.

1992 წელს ცენტრალური აუდიტორული კომისიის ხელმძღვანელად დაინიშნა. 1990 წლიდან იგი პარტია „თანხმობის“ ერთ-ერთი ლიდერი იყო. 2000-2001 წლებში ეჟი ბუზეკის მთავრობაში იუსტიციის მინისტრის თანამდებობა ეკავა.

2001 წელს ძმასთან, იაროსლავთან ერთად, პოლიტიკური პარტია „კანონი და სამართლიანობა“ დააარსა, რომელმაც იმავე წლის საპარლამენტო არჩევნებზე 9,5 პროცენტი მოიპოვა.

2002 წელს ვარშავის მერად აირჩიეს. 2005 წელს კი ლეხ კაჩინსკი პოლონეთის პრეზიდენტი გახდა.

### გარდაცვალება 
2010 წლის 10 აპრილს, ლეხ კაჩინსკი მეუღლესთან ერთად ავიაკატასტროფაში დაიღუპა. როგორც „ვესტი-24“-ის პირდაპირ ეთერში სმოლენსკის ოლქის გუბერნატორმა სერგეი ანტუფიევმა განაცხადა, თვითმფრინავის ყველა მგზავრი დაღუპულია.

ტუ-154–ის მიწაზე ძლიერი დაცემის შედეგად თვითმფრინავს კუდის ნაწილი მოტყდა , რის შემდეგაც ხანძარი გაჩნდა. პოლონეთის ტელევიზიის ცნობით, პრეზიდენტ კაჩინსკის თვითმფრინავი სამჯერ შეეცადა სმოლენსკის აეროპორტში დაჯდომას, მეოთხე მცდელობა კი ტრაგედიით დასრულდა. თვითმფრინავის ბორტზე, რომელიც ასრულებდა რეისს ვარშავიდან სმოლენსკში, ბოლო მონაცემებით იმყოფებოდა 96 ადამიანი, აქედან ოფიციალური დელეგაციის 88 წევრი. მათ შორის პოლონეთის პრეზიდენტი ლეხ კაჩინსკი მეუღლესთან ერთად, პოლონეთის ეროვნული ხსოვნის ინსტიტუტის პრეზიდენტი იანუშ კურტიკა, სამხედრო და სასულიერო პირები.

2010 წელს, გარდაცვალებისთანავე, ლეხ კაჩინსკის საქართველოს პრეზიდენტმა მიხეილ სააკაშვილმა საქართველოს ეროვნული გმირის წოდება მიანიჭა.

## რესურსები ინტერნეტში 
*პოლონეთის პრეზიდენტის ოფიციალური საიტი  / 
*Full text of the speech that President Lech Kaczyński would have delivered at Katyn
*"The Death of a President: Countdown To the Crash of Flight PLF 101" by Leszek Misiak, Grzegorz Wierzchołowski
*

## სქოლიო 
კატეგორია:პოლონელი პოლიტიკოსები
კატეგორია:პოლონეთის პრეზიდენტები
კატეგორია:დაბადებული 18 ივნისი
კატეგორია:დაბადებული 1949
კატეგორია:გარდაცვლილი 10 აპრილი
კატეგორია:გარდაცვლილი 2010
კატეგორია:ავიაკატასტოფაში დაღუპული სახელმწიფოს მეთაურები
კატეგორია:საქართველოს ეროვნული გმირები
კატეგორია:წმინდა გიორგის სახელობის გამარჯვების ორდენის კავალრები
კატეგორია:ვარშავაში დაბადებულები
კატეგორია:თანამდებობაზე გარდაცვლილი პრეზიდენტები
.bv

**.bv** — ზედა დონის ეროვნული დომენი (ccTLD) კუნძულ ბუვესთვის, რომელიც უკაცრიელია.

## იხილეთ აგრეთვე 
* .no

## რესურსები ინტერნეტში 
bv
კატეგორია:ბუვე
ფრანჩესკო კოსიგა

**ფრანჩესკო კოსიგა** (; დ. 26 ივლისი, 1928, სასარი, იტალია — გ. 17 აგვისტო, 2010, რომი)  —  იტალიელი პოლიტიკოსი. 1985–1992 წლებში იტალიის პრეზიდენტი, 1979–1980 წლებში იტალიის პრემიერ-მინისტრი, 1983–1985 წლებში იტალიის სენატის პრეზიდენტი, 1976–1978 წლებში იტალიის შინაგან საქმეთა მინისტრი, 1992–2010 წლებში სამუდამო სენატორი. 
  
## იხილეთ აგრეთვე
* იტალიის პრეზიდენტი

## რესურსები ინტერნეტში
* Francesco Cossiga

კატეგორია:იტალიელი პოლიტიკოსები
კატეგორია:იტალიის პრეზიდენტები
კატეგორია:იტალიის პრემიერ-მინისტრები
კატეგორია:დაბადებული   26 ივლისი
კატეგორია:დაბადებული 1928
კატეგორია:გარდაცვლილი   17 აგვისტო
კატეგორია:გარდაცვლილი 2010
ჯოვანი ლეონე

**ჯოვანი ლეონე** (; დ. 3 ნოემბერი, 1908, ნეაპოლი, იტალია — გ. 9 ნოემბერი, 2001, რომი, იტალია) —  იტალიელი პოლიტიკოსი. 1971–1978 წლებში იტალიის პრეზიდენტი, 1963 წელს და 1968 წელს იყო იტალიის პრემიერ-მინისტრი, 1955–1963 წლებში იტალიის დეპუტატთა პალატის პრეზიდენტი, 1978–2001 წლებში სამუდამო სენატორი.   
  
## იხილეთ აგრეთვე
* იტალიის პრეზიდენტი

## რესურსები ინტერნეტში 
* Profilo sul sito del Quirinale
* "Giovanni Leone - Un Presidente nel mirino" di Alberto Puoti La Storia siamo Noi - Rai Educational 

კატეგორია:იტალიელი პოლიტიკოსები
კატეგორია:იტალიის პრეზიდენტები
კატეგორია:იტალიის პრემიერ-მინისტრები
კატეგორია:დაბადებული 3 ნოემბერი
კატეგორია:დაბადებული 1928
კატეგორია:გარდაცვლილი  9 ნოემბერი
კატეგორია:გარდაცვლილი 2001
ანტონიო სენი

**ანტონიო სენი** (; დ. 2 თებერვალი, 1891, სასარი, იტალია — გ. 1 დეკემბერი, 1972, რომი, იტალია) — იტალიელი პოლიტიკოსი. 1962–1964 წლებში იტალიის პრეზიდენტი, 1955–1957 და 1959–1960 წლებში იტალიის პრემიერ-მინისტრი, 1951–1954 და 1958–1959 წლებში იტალიის თავდაცვის მინისტრი, 1959–1960 წლებში იტალიის შინაგან საქმეთა მინისტრი, 1960–1962 წლებში იტალიის საგარეო საქმეთა მინისტრი. 
  
## იხილეთ აგრეთვე
* იტალიის პრეზიდენტი

## რესურსები ინტერნეტში
* President Antonio Segni , Italian Chamber of Deputies
* Political factors related to the illness of Italian President Antonio Segni 

კატეგორია:იტალიელი პოლიტიკოსები
კატეგორია:იტალიის პრეზიდენტები
კატეგორია:იტალიის პრემიერ-მინისტრები
კატეგორია:დაბადებული  2 თებერვალი
კატეგორია:დაბადებული 1891
კატეგორია:გარდაცვლილი 1 დეკემბერი
კატეგორია:გარდაცვლილი 1972
იაროსლავ კაჩინსკი

**იაროსლავ ალექსანდერ კაჩინსკი** (; დ. 18 ივნისი, 1949) —პოლონელი პოლიტიკოსი, პარტია „კანონი და სამართლის“ ლიდერი და ერთ-ერთი თანადამაარსებელი (2001) თავის ტყუპ ძმასთან, ლეხ კაჩინსკისთან ერთად, რომელიც პოლონეთის პრეზიდენტის თანამდებობაზე იმყოფებოდა გარდაცვალებამდე (2010).

პარტიის სახელით იაროსლავ კაჩინსკი პოლონეთის პრემიერ-მინისტრი იყო 2006 წლის ივლისიდან 2007 წლის ნოემბრამდე, რა დროსაც მისი ძმა პოლონეთის პრეზიდენტად მსახურობდა. 2007 წელს პარტიის საარჩევნო მარცხის შემდეგ, იაროსლავი იყო ოპოზიციის მთავარი ლიდერი „სამოქალაქო პლატფორმის“ მთავრობის პირობებში. ავიაკატასტროფაში ძმის გარდაცვალების შემდეგ იაროსლავ კაჩინსკიმ მონაწილეობა მიიღო 2010 წლის პოლონეთის საპრეზიდენტო არჩევნებში და დამარცხდა ბრონისლავ კომოროვსკისთან.

2015 წელს „კანონი და სამართალის“ მიერ როგორც საპრეზიდენტო, ისე საპარლამენტო არჩევნებში გამარჯვების შემდეგ, კაჩინსკი ითვლება ყველაზე მნიშვნელოვან პოლიტიკოსად პოლონეთში და ერთ-ერთ ყველაზე გავლენიან ევროპელ ლიდერად. ამ მიზეზით, პოლონეთში მას საზოგადოების ნაწილი „სახელმწიფოს მეთაურს“ უწოდებს (იოზიფ პილსუდსკის მაგალითზე).  2020 წელს იგი დაინიშნა პოლონეთის პრემიერ-მინისტრის მოადგილედ თავდაცვის, იუსტიციისა და შინაგან საქმეთა სამინისტროებზე ზედამხედველობის მიმართულებით.

## რესურსები ინტერნეტში 
## სქოლიო 
კატეგორია:პოლონეთის პრემიერ-მინისტრები
კატეგორია:დაბადებული 1949
კატეგორია:დაბადებული 18 ივნისი
კატეგორია:პოლონელი პოლიტიკოსები
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ვარშავაში დაბადებულები
ფილიპ შაიდემანი

**ფილიპ შაიდემანი** (; დ. 26 ივლისი, 1865 — გ. 29 ნოემბერი, 1939) — გერმანელი სოციალ-დემოკრატი პოლიტიკოსი, ვაიმარის რესპუბლიკის პირველი რაიხსკანცლერი 1919 წელს. შაიდემანმა გამოაცხადა გერმანია რესპუბლიკად 1918 წლის 9 ნოემბერს. 

## რესურსები ინტერნეტში
* ფილიპ შაიდემანი

კატეგორია:ვაიმარის რესპუბლიკა
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანელი პოლიტიკოსები
კატეგორია:დაბადებული 26 ივლისი
კატეგორია:დაბადებული 1865
კატეგორია:გარდაცვლილი 29 ნოემბერი
კატეგორია:გარდაცვლილი 1939
ფრიდრიხ ებერტი

**ფრიდრიხ ებერტი** (; დ. 4 თებერვალი, 1871 — გ. 28 თებერვალი, 1925) — გერმანელი სოციალ-დემოკრატი პოლიტიკოსი, გერმანიის პირველი რაიხსპრეზიდენტი ვაიმარის რესპუბლიკის დროს 1919-1925 წლებში. ასევე იყო 1918 წლის ნოემბრის რევოლუციის შემდეგ პირველი რაიხსკანცლერი. 

## ლიტერატურა 
* *Friedrich Ebert. Sein Leben, sein Werk, seine Zeit.* Begleitband zur ständigen Ausstellung in der Reichspräsident-Friedrich-Ebert-Gedenkstätte, edited by Walter Mühlhausen. Kehrer Verlag, Heidelberg 1999, .
* Köhler, Henning: *Deutschland auf dem Weg zu sich selbst. Eine Jahrhundertgeschichte.* Hohenheim Verlag, Stuttgart/Leipzig 2002, .

## რესურსები ინტერნეტში 
* President Friedrich Ebert Memorial in Heidelberg
* 

კატეგორია:ვაიმარის რესპუბლიკა
კატეგორია:გერმანიის პრეზიდენტები
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანელი პოლიტიკოსები
კატეგორია:დაბადებული 4 თებერვალი
კატეგორია:დაბადებული 1871
კატეგორია:გარდაცვლილი 28 თებერვალი
კატეგორია:გარდაცვლილი 1925
კატეგორია:რაიხსტაგის დეპუტატები (გერმანიის იმპერია)
კატეგორია:ნოემბრის რევოლუციის მონაწილენი
კატეგორია:გერმანელი რევოლუციონერები
კატეგორია:ბერლინში გარდაცვლილები
კატეგორია:თანამდებობაზე გარდაცვლილი პრეზიდენტები
დონალდ ტუსკი

**დონალდ ფრანციშეკ ტუსკი** (, ; დ. 22 აპრილი 1957, გდანსკი, პოლონეთი) — პოლონეთის პოლიტიკური მოღვაწე, 2007 წლის 16 ნოემბრიდან 2014 წლის 22 სექტემბრამდე პოლონეთის პრემიერ-მინისტრი, თანამდებობა დაიკავა მას შემდეგ როდესაც მისმა პარტიამ გაიმარჯვა 2007 წლის ვადამდელ საპარლამენტო არჩევნებში. 2014 წლის 30 აგვისტოს აირჩიეს ევროპული საბჭოს პრეზიდენტად და თანამდებობა ამავე წლის 1 დეკემბრიდან დაიკავა.

## ბიოგრაფია 
დონალდ ტუსკი ეთნიკურად კაშუბია (ძველი პომორიელების შთამომავლები, ცხოვრობენ ჩრდილო-აღმოსავლეთ პოლონეთში, ბალტიის ზღვის სანაპიროზე). დაიბადა ხელოსნის ოჯახში. 1976 წელს დაამთავრა ნიკოლაი კოპერნიკის სახელობის ლიცეუმი გდანსკში, ხოლო 1980 წელს გდანსკის უნივერსიტეტის ისტორიის ფაკულტეტი.

დაქორწინებულია მალგოჟატა ტუსკიზე და ჰყავთ ორი შვილი.

## კარიერა 
დონალდ ტუსკი იყო სტუდენტთა დამოუკიდებელი კავშირისა და სოლიდარობის საუნივერსიტეტო კომიტეტის ორგანიზატორი. თავის მეგობარ მაცეი პლაჟინსკისთან (პოლონეთის სეიმის მომავალი მარშალი 1997-2001 წწ.) ერთად ორგანიზება გაუკეთა რამდენიმე გაფიცვას, მათ შორის 1988 წლის მაის-აგვისტოს გაფიცვებს.

1989 წელს გდანსკელ ლიბერალებთან ერთად შევიდა ლიბერალურ-დემოკრატიული კონგრესის პარტიის რიგებში. 1991 წლიდან აღნიშნული პარტიის რიგებიდან სეიმის წევრი გახდა.  1994 წელს გაერთიანდა ლიბერალურ-დემოკრატიული კონგრესის პარტია და დემოკრატიული კავშირი. მათ ბაზაზე ჩამოყალიბდა თავისუფლების უნია, რომლის თავმჯდომარის მოადგილეც გახდა დონალდ ტუსკი.

1997-2001 წლებში სენატის ვიცე-მარშალია, ხოლო 2001-2005 წლებში სეიმის ვიცე-მარშალი.

2001 წელს სამოქალაქო პლატფორმის ლიბერალურ-კონსერვატიული იდეოლოგიის პარტიის, ერთ-ერთი დამაარსებელია. 2003 წლიდან ხელმძღვანელობს აღნიშნულ პარტიას. 2005 წელს სათავეში ჩაუდგა პარტიის საარჩევნო სიას და მიიღო ხმების 36,33 %.

2005 წელს მონაწილეობა მიიღო საპრეზიდენტო არჩევნებში და მერე ტურში მიიღო 45,96 %, ლეხ კაჩინსკისთან დამარცხდა.

2007 წლის 21 ოქტომბერს გაიმარჯვა ვადამდელ საპარლამენტო არჩევნებში. 16 ნოემბერს დაინიშნა ქვეყნის პრემიერ-მინისტრად. ასევე წარმატებული აღმოჩნდა პარტიისთვის 2011 წლის საპარლამენტო არჩევნებიც.

2014 წლის 30 აგვისტოს აირჩიეს ევროპული საბჭოს პრეზიდენტად, თანამდებობა  დაიკავა 2014 წლის 1 დეკემბერს.

## რესურსები ინტერნეტში 
* Prime Minister | Council of Ministers | The Chancellery of the Prime Minister

## სქოლიო
კატეგორია:პოლონელი პოლიტიკოსები
კატეგორია:პოლონეთის პრემიერ-მინისტრები
კატეგორია:ევროპული საბჭოს პრეზიდენტები
კატეგორია:დაბადებული 1957
კატეგორია:დაბადებული 22 აპრილი
კატეგორია:ცოცხალი ადამიანები
Jugband Blues

„**Jugband Blues**“ — ინგლისური პროგრესული როკ-ჯგუფ პინკ ფლოიდის 1968 წლის სიმღერა, რომელიც შეტანილია ალბომში *A Saucerful of Secrets*. იგი უკანასკნელი სიმღერაა ამ ალბომზე და ერთადერთი, რომელშიც სიდ ბარეტი ასრულებს მთავარ ვოკალურ პარტიას. ეს იყო მისი ჯგუფის ალბომზე უკანასკნელი ოფიციალურად გამოცემული სიმღერა. პიტერ ჯენერის და ენდრიუ კინგის ჩანაფიქრით, ეს უნდა ყოფილიყო შემდეგი სინგლი („See Emily Play“-ს შემდეგ).

## ისტორია
სიდმა სტუდიაში ხსნის არმიის მონაწილეები მოიყვანა და უთხრა „დაუკარით, რაც გსურთ“ - შედეგად კი მიიღეს ქაოტური ფონი. BBC-ის სესიებზე ჩაწერილი ვერსიისთვის ჯგუფი თავად გახდა იძულებული, დისონანსი შეემქნა სიმღერის შუაგულში, რადგან ტექნიკური თანაშემწე სტუდიაში არ აღმოჩნდა.

არსებობს სიმღერის ორი, მონო და სტერეო ვერსია. სტერეო ჩანაწერი შესულია კანადურ *A Nice Pair*-ში (1973) და არ არის წარმოდგენილი სხვა გამოცემებში.

„Jugband Blues“ არის ალბომის *A Saucerful of Secrets* რიგით მეორე სიმღერა, რომელიც შეტანილია კომპილაციაში *Echoes: The Best of Pink Floyd* (პირველია Set the Controls for the Heart of the Sun).

## პრომო ფილმი
სიმღერის თანმხლები პრომო-ფილმი დაახლოებით 1967 წლის ბოლოს არის გადაღებული და ახლავს აუდიოჩანაწერი. იგი განკუთვნილი იყო კანადაში დისტრიბუციისთვის, ინფორმაციის ცენტრალური ბიუროსთვის. 2007 წელს გადაცემაში *The Seven Ages of Rock* ფილმის ნაწყვეტები მოხვდა აღდგენილი ხარისხით. საბოლოოდ რგოლი შეიტანეს ბოქს-სეტში *The Early Years 1965–1972*, მაგრამ ამ ვიდეოს ახლავს ორიგინალური სტუდიური აუდიო-ვერსია.

## პერსონალი 
* სიდ ბარეტი – ვოკალი, აკუსტიკური და ელექტრო გიტარა
* რიჩარდ რაიტი – კლავიშებიანი საკრავები, სასტვენი
* როჯერ უოტერსი – ბას-გიტარა 
* ნიკ მეისონი – დასარტყმელი საკრავები, პერკუსია, კაზუ
;აგრეთვე
* ხნის არმიის ორკესტრის მუსიკოსები – რეი ბოუსი (კორნეტი), ტერი კემსი (კორნეტი), მაკ კარტერი (ტრომბონი), ლეს კონდონი (ბასი), მორის კუპერი (ევფონიუმი), იენ ჰენკი (ტრომბონი), ჯორჯ უიტინგემი (ბასი) და კიდევ ერთი უცნობი.

## სქოლიო 
კატეგორია:პინკ ფლოიდის სიმღერები
კატეგორია:1968 წლის სიმღერები
რაიხსკანცლერი

thumb|right|200px|რაიხსკანცლერის რეზიდენცია
thumb|right|200px|ოტო ფონ ბისმარკი
**რაიხსკანცლერი** (, სიტყვასიტყვით — იმპერიის კანცლერი) — მთავრობის თავმჯდომარე გერმანიის იმპერიაში და ვაიმარის რესპუბლიკაში. 1918 წლამდე რაიხსკანცლერი ინიშნებოდა კაიზერის მიერ, ხოლო 1918 წლის შემდეგ რაიხსპრეზიდენტის მიერ. მაგრამ ვაიმარის რესპუბლიკაში მისთვის შეიძლებოდა გამოეცხადებინა უნდობლობა რაიხსტაგს, ამიტომ დანიშვნა ხდებოდა რაიხსტაგის პარტიული შემადგენლობის გათვალისწინებით.

პირველი რაიხსკანცლერი იყო ოტო ფონ ბისმარკი.

## იხილეთ აგრეთვე
* გერმანიის კანცლერების სია
* ბუნდესკანცლერი (გერმანია)

კატეგორია:გერმანიის იმპერია
კატეგორია:ვაიმარის რესპუბლიკა
*
*
აბელ ტასმანი

მინი|250პქ|აბელ ტასმანი
მინი|250პქ|პირველი და მეორე მოგზაურობის მარშრუტები
**აბელ ტასმანი** (; დ. 1603 —  გ. 10 ოქტომბერი, 1659) — ნიდერლანდელი მეზღვაური, მკვლევარი და ვაჭარი. ყველაზე უკეთ ცნობილია მისი მოგზაურობებით 1642–1644 წლებში გაერთიანებული ოსტ-ინდოეთის კომპანიის სამსახურში. ის ხელმძღვანელობდა პირველ ევროპულ ექსპედიციას, რომელმაც ვან-დიმენის მიწას (ამჟამად ტასმანია) და ახალ ზელანდიას მიაღწია, ასევე შენიშნა ფიჯის კუნძულები 1643 წელს. ტასმანმა, მისმა ნავიგატორმა ვისშერმა და მისმა ვაჭარმა გილსემანსმა ასევე რუკაზე დაიტანეს ავსტრალიის, ახალი ზელანდიისა და წყნარი ოკეანის კუნძულების მნიშვნელოვანი ნაწილი.

## რესურსები ინტერნეტში 
*ტასმანიაში მოგზაურობის ტრანკრიპტ, წაკითხული ტასმანიის სამეფო საზოგადოებაში 1895 წელს
*ტასმანიის პროექტი, გუტენბერგი, ავსტრალია
* J. W. Forsyth, 'Tasman, Abel Janszoon (1603? – 1659)', ბიოგრაფიების ავსტრალიური ლექსიკონი, თავი 2, მელბურნის უნივერსიტეტის პრესა, 1967, გვ. 503–504. 

კატეგორია:ნიდერლანდელი მკვლევრები
კატეგორია:დაბადებული 1603
კატეგორია:გარდაცვლილი   10 ოქტომბერი
კატეგორია:გარდაცვლილი 1659
420 (მარიხუანა)

[მინი|ლუის პასტორის ქანდაკება (შექმნილი [ბენი ბუფანოს მიერ) სან-რაფაელის სკოლის ეზოში.]]
**4:20** ან **4/20** () — ტერმინი, რომელსაც ჩრდილოეთ ამერიკაში მარიხუანის მოწევის მალულად მისათითებლად იყენებენ და, ასოციაციით, ვინმეს მარიხუანის კულტურასთან დასაკავშირებლად. ხშირად ტერმინები, როგორიცაა „420-თან მეგობრული“ ჩნდება ბინის გამქირავებელთა განცხადებებში, რაც მიუთითებს, რომ ამჟამინდელი მცხოვრებლები ტოლერანტულები არიან მარიხუანის მწეველებთან.

## წარმოშობა 
მიუხედავად იმისა, რომ ამ ტერმინის წარმოშობის მრავალი განსხვავებული თეორია არსებობს, საყოველთაოდ მიღებული ვერსიით 1971 წელს მოზარდთა ჯგუფი სან-რაფაელის საშუალო სკოლიდან (კალიფორნია) სკოლის შემდეგ 4:20 საათზე იკრიბებოდა მარიხუანის მოსაწევად ლუი პასტერის ქანდაკებასთან. ეს ტერმინი შემდგომში ამ ჯგუფის მისალმება გახდა: „420 Louis!“, და პოპულარული გახდა გვიან 1980-იან წლებში როკ-ჯგუფის „გრეიტფულ დედ“ ფანებში. მრავალი მარიხუანის მწეველი დღემდე აგრძელებს 4:20 საათზე ჯგუფური მოწევის ტრადიციას. მოგვიანებით 20 აპრილი (აშშ-ის დათარიღების სისტემით 4/20) კონტრკულტურის დღესასწაული გახდა, სადაც ხალხი მარიხუანის მოწევას ზეიმობს.

## რესურსები ინტერნეტში
## სქოლიო
კატეგორია:არაოფიციალური დღესასწაულები
კატეგორია:კონტრკულტურა
კატეგორია:კანაფისებრნი
მინოტავრი

**მინოტავრი**, *მინოტავროსი*  ( „მინოსის ხარი“) — ბერძნულ მითოლოგიაში კაცის ტანიანი და ხარის თავიანი ურჩხული, რომელიც პოსეიდონის ხართან შეუღლებულმა პასეფაემ შვა. ლაბირინთში დაბმული ხარ-კაცი იკვებებოდა მსჯავრდებულთა ხორცით და მოხარკე ათენიდან ჩამოყვანილი ქალ-ვაჟებით, რაც მას ფინიკიელთა მოლოხს ამსგავსებს. მოლოხსაც ხარის თავი ება, მსხვერპლად ადამიანს ითხოვდა.

## წარმოშობა 
მინოსის და მინოტავრის კულტი ეგვიპტური რელიგიის კვალსაც ატარებს: ადამიანის და ხარის გაღმერთება, რაც მსხვერპლად ადამიანს ითხოვდა. თეზევსმა მოკლა მინოტავრი, და ეს უბრალო ზღაპარი როდია. ამით ნათქვამია, რომ ბერძნულმა კულტურამ განდევნა ფინიკიურ-კრეტული კულტი, ადამიანის მსხვერპლად შეწირვის ბარბაროსული წესი.

## მინოტავრი ხელოვნებაში 
ეს ამაღელვებელი მოვლენაცაა მიზეზი იმისა, რომ დიდმა ხელოვნებამ მინოსის თემიდან უპირატესად მინოტავრის ფენომენი შეარჩია. ეტრუსკული საფერფლე-ურნა გვაუწყებს, რომ მინოსი აღაშფოთა მისი ცოლის ნაშობი ურჩხულის ხილვამ (პასიფაე ყრმა მინოტავრით ხელში). თეზევსი კომბლით კლავს ურჩხულს ეპიქტეტეს ფიალაზე (ლონდონი), კერბერის მხატვრის წითელფიგურიან ფიალაზე (ლუვრი), პომპეის ფრესკაზე (ნეაპოლი), ათენის საგანძურის მეტოპზე (დელფო და ათენის თეზეიონი). კრეტულ მონეტებზე და რომაულ ნიშნებზე ხარ-კაცის უამრავი ასეთი გამოსახულებაა. ბრწყინვალე სურათია ერთ ატიკურ ჰიდრიაზე: თეზევსი მახვილს უყრის ყელში დაწინწკლულ, ტიტველ, კუდიან ადამიანს, რომელსაც ხარის თავი აქვს (ძვ. წ. VI ს.). კაროლინგების ჟამიდან სრულდება უამრავი ილუსტრაცია თეზევს-მინოტავრის თემებზე, ლაბირინთის სცენებზე. ზოგან მინოტავრს ხარის ტანი და კაცის მკერდი აქვს, კენტავრს ჰგავს (1120 წ.). ლუკა მახარობლის ხარ-კაცის ჩვენებაც აქედანაა. ერთგან ქრისტე-თეზევსი კლავს მინოტავრს. დანტეს ჯოჯოხეთის აღწერილობას შეესაბამება ფრთოსანი ხარი. შედარებით იშვიათია პლასტიკაში ურჩხულის მოკვლის სცენა, მაგრამ ესეც შეასრულა დიდმა კანოვამ (მარმარილოს ჯგუფი, 1783 ლონდონი).

როდენის მინოტავრი ნიმფას იტაცებს (ბრინჯაო, 1885).

პიკასომ მთელი ციკლი შექმნა ნახატებისა და გრავიურებისა (მინოტავრომაქია, მეოცნებე ტყვე მინოტავრი). ეს მნიშვნელოვანი ნაშრომებია, და მაინც, მინოტავრი პიკასოსთვის ხარის ერთ-ერთი სახეობაა, სინათლისაკენ ისწრაფვის. ერნსტმა 1944—1948 წწ. შექმნა ბრინჯაოს ჯგუფები. ამრიგად, კრეტის ხარი, მინოსის ურჩხული დღემდე რჩება მსოფლიო ხელოვნების ინტერესთა სფეროში.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 326, „საბჭოთა საქართველო“, თბ., 1983

## რესურსები ინტერნეტში
* მინოტავროსი

კატეგორია:კრეტის ისტორია
კატეგორია:მითური ჰიბრიდები
კატეგორია:მითური არსებები
კატეგორია:მითური ძუძუმწოვრები
ბუნდესკანცლერი

**ბუნდესკანცლერი** შეიძლება აღნიშნავდეს:

* ბუნდესკანცლერი — გერმანიის კანცლერი
* ბუნდესკანცლერი — ავსტრიის კანცლერი
* ბუნდესკანცლერი — შვეიცარიის კანცლერი
* ბუნდესკანცლერი — ჩრდილო გერმანიის კავშირის კანცლერი
ციურიხი

**ციურიხი** (, , ) — შვეიცარიის უდიდესი ქალაქი (მოსახლეობა: 409,000, 2018 წლის მონაცემებით) და ციურიხის კანტონის დედაქალაქი. მდებარეობს ჩრდილო-ცენტრალურ შვეიცარიაში, ციურიხის ტბის ჩრდილო-დასავლეთ კუთხეში. ქალაქი შვეიცარიის მთავარი კომერციული და კულტურული ცენტრია და მსოფლიოს ერთ-ერთ გლობალურ ქალაქთა შორისაა. 2006 და 2007 წლებში ჩატარებული რამდენიმე საზოგადოებრივ გამოკითხვის შედეგად ციურიხი მსოფლიოში "საუკეთესო ცხოვრების ხარისხის" ქალაქად დასახელდა.

## გამოჩენილი ციურიხელები 
ადამიანები ვინც დაიბადნენ ან გარდაიცვალნენ ციურიხში:

*დიეგო ბენალიო - (დ.1983) ფეხბურთელი.
*ელიას კანეტი - (დ. 1905 – გ. 1994) მწერალი, გარდაიცვალა ციურიხში.
*მაქს ფრიში - (დ. 1911 – გ. 1991) მწერალი, დაიბადა და გარდაიცვალა ციურიხში.
*ჯეიმზ ჯოისი - (დ. 1882 – გ. 1941) ირლანდიელი მწერალი, გარდაიცვალა და დასაფლავებულია ციურიხში.
*კარლ იუნგი - (დ. 1875 – გ. 1961) ფსიქიატრი, ცხოვრობდა და გარდაიცვალა ციურიხში.
*ვოლფგანგ პაული - (დ. 1900 – გ. 1958) ფიზიკოსი, გარდაიცვალა ციურიხში.
*იოჰან იაკობ შოიხცერი - (დ. 1672 – გ. 1733) ბუნებისმეტყველი, დაიბადა ციურიხში.
  
გამოჩენილი ადამიანები რომლებიც გარკვეული პერიოდი ცხოვრობდნენ ციურიხში:
*ალბერტ აინშტაინი - (1896–1900, 1909–1911, 1912–1914) წლებში, ფიზიკოსი-თეორეტიკოსი.
*პატრისია კაასი - ფრანგი მომღერალი და მსახიობი.
*ვლადიმერ ლენინი - (1917), პროლეტარული რევოლუციონერი.
*თომას მანი - (1933–1942), გერმანელი მწერალი.
*რიხარდ ვაგნერი - (1849–1861), გერმანელი საოპერო კომპოზიტორი.
*ტრისტან ცარა - რუმინული წარმოშობის ფრანგი პოეტი და ესეისტი.

## რესურსები ინტერნეტში 
* Stadt Zürich   (*ოფიციალური საიტი*)
* City of Zurich  (*ოფიციალური საიტი*)
* Event & Pleasure Calendar  

## სქოლიო 

კატეგორია:შვეიცარიის ქალაქები
ანორექსია

**ანორექსია** შეიძლება გულისხმობდეს:

* ‎ნერვული ანორექსია — კვების დარღვევა, რომლის დროსაც ადამიანი მუდამ ცდილობს წონაში დაკლებას.
* ანორექსია (სიმპტომი) — მადის შემცირება ან დაკარგვა.
420 (მრავალმნიშვნელოვანი)

**420** შეიძლება აღნიშვნვდეს:

* 420 ან ძვ. წ. 420 წელს

**აგრეთვე:**
* 420 (რიცხვი) — რიცხვი 420;
* 420 (მარიხუანა) — ჩრდილოამერიკული ტერმინი, რომელსაც მარიხუანის მოწევის ფარული აღნიშვნისთვის იყენებენ.
ბაიანგი

**ბაიანგი** — მალაიზიური ვამპირი, რომელიც კატას მოგვაგონებს და ბავშვებზე ნადირობს. შესაძლებელია მისი დამონება და მსახურ დემონად გადაქცევა. ხშირად, ერთი ოჯახის ფარგლებში ბაიანგი რამდენიმე თაობას ემსახურება. თუ მას დაიჭერენ, იგი კვერცხებით იკვებება და თუ საჭმელი შემოაკლდა, პატრონს აუმხედრდება. ასეთი დემონის პატრონს შეუძლია მისი მტრისთვის გაგზავნა. მტერი, როგორც წესი, მალევე გაურკვეველი დაავადების შედეგად გარდაიცვლება. ტრადიციების მიხედვით, ბაიანგი წინასწარ მოჯადოებული მკვდრადშობილი ბავშვის სხეულისგან ჩნდება.

კატეგორია:ვამპირები
ჯულიანო ამატო

thumb|ჯულიანო ამატო
**ჯულიანო ამატო** ( დ. 13 მაისი 1938, ტურინი, იტალია) — იტალიელი პოლიტიკოსი. 1992–1993 და 2000–2001 წლებში იტალიის  პრემიერ-მინისტრი.  

2006–2008 წლებში რომანო პროდის მთავრობაში იყო  შინაგან საქმეთა მინისტრი. 

## რესურსები ინტერნეტში 
* არაოფიციალური საიტი

კატეგორია:იტალიელი პოლიტიკოსები
კატეგორია:იტალიის პრემიერ-მინისტრები
კატეგორია:დაბადებული 13 მაისი
კატეგორია:დაბადებული 1938
კატეგორია:ცოცხალი ადამიანები
ბაავან ში

**ბაავან ში** — შოტლანდიური ვამპირი, რომელიც, როგორც წესი, ლამაზი ქალის სახით გვევლინებოდა და ამით, თავის მსხვერპლებს აცდუნებდა. მაგიურ ცოდნაში ბაავან ში, ჩვეულებრივ, მწვანეში გამოწყობილი გვხვდება. 

კატეგორია:ვამპირები
ბრაჰმაპარუში

**ბრაჰმაპარუში** — ვამპირი ინდოეთიდან, რომელიც ადამიანებით იკვებება. მსხვერპლთა სისხლს ეს არსება თავის ქალიდან სვამდა, ჭამდა თავის ტვინს და ბოლოს, მსხვერპლის შიგნეულობაში გახვეული, რიტუალურ ცეკვას ასრულებდა. 

კატეგორია:ვამპირები
ბრუშა

**ბრუშა** — ქალი-ვამპირი პორტუგალიიდან. ბრუშა ვამპირის სახეს, როგორც წესი, ჯადოქრობის საშუალებით იღებს. ღამ-ღამობით თავის სახლს ფრინველის ფორმაში ტოვებს. ყველაზე ხშირად იგი გადაღლილ, გზააბნეულ მოგზაურებს ესხმის თავს. გადმოცემის თანამად, დილაობით ის ლამაზი ქალის სახით გვევლინება და ჩვეულებრივ, ადამიანურ ცხოვრებას ეწევა; უყვარს ბავშვები, რომლებიც საბოლოო ჯამში მის მსხვერპლებად იქცევიან. მისი მოკვლა შეუძლებელია.

კატეგორია:ვამპირები
ბჰუტა

მინი|ბჰუტა კოლა
**ბჰუტა** — მოჩვენება ინდოეთის სუბკონტინენტზე გავრცელებულ კულტურებში,  რომელიც, როგორც წესი, ადამიანის ძალადობრივი სიკვდილის საფუძველზე ჩნდება. ბჰუტებს გადაეყრებიან ხოლმე სასაფლაოებზე ან ბნელ, უკაცრიელ ადგილებზე. ასეთი არსების თავდასხმა, ხშირ შემთხვევაში, სერიოზული დაავადებით ან სიკვდილით მთავრდება.

## ლიტერატურა 
**Dictionary of Hindu Lore and Legend* (ISBN 0-500-51088-1) by Anna Dhallapiccola

## სქოლიო 
კატეგორია:ვამპირები
ბულიმია

**ბულიმია** არის  კვებითი აშლილობა, რომელიც ხასიათდება მუცლის უზომო ამოყორვით, რომელსაც შემდგომ მოსდევს დანაშაულის გრძნობა, დეპრესია და ბოლოს ხელოვნური გულისრევა. 

ბულიმიით დავადებულ ადამიანთა უმეტესობას წარმოადგენენ გოგონები თხუთმეტიდან ოც წლამდე. როგორც ანორექსიით დავადებულნი, ისინი შეპყრობილნი არიან საჭმელზე ფიქრით, ეშინიათ წონაში მომატების და ვარდებიან დეპრესიაში ან მშფოთვიარე მდგომარეობაში. დეპრესიასა და სირცხვილის გრძნობას ყველაზე მეტად ღორმუცელობის დროს და მის შემდეგ განიცდიან. 
ანორექსიით დაავადებული პაციენტებისგან განსხვავებით, ბულიმიით დავადებულების წონა ნორმალურისა და ნორმალურზე მეტს შორის მერყეობს, რაც მათ საშუალებას აძლევთ დამალონ თავიანთი მდგომარეობა.

## იხილეთ აგრეთვე 
* ნერვული ანორექსია
## რესურსები ინტერნეტში 
*ინფორმაცია საიტზე 4Lady.ge 

## ლიტერატურა
კატეგორია:დაავადებები
ჟესტიკულაცია

**ჟესტიკულაცია** — არავერბალური კომუნიკაციის ფორმა გამოხატული ხელების მოძრაობით, რომელიც ვერბალური კომუნიკაციის მაგივრად ან მის პარალელურად ხორციელდება. ჟესტიკულაციის ენა  იძლევა სხვადასხვა  გრძნობებისა თუ აზრების გამოხატვის საშუალებას.

## იხილეთ აგრეთვე 
* არავერბალური კომუნიკაცია
* მიმიკა

კატეგორია:სხეულის ენა
აშოტ IV კურაპალატი

thumb|frameless|აშოტ კურაპალატი, ვახუშტი ბაგრატიონის გენეალოგიაში.
**აშოტ IV კურაპალატი** (გ. 954) — ქართველთა მეფის, ადარნასე II-ის ძე. კურაპალატი 923 წლიდან, ქართველთა ზედა მთავარი (მერჩული) 945 წლიდან.

ჰყავდა 3 ძმა: დავით II, ბაგრატ I, სუმბატ I და 2 და: ცოლი აფხაზთა მეფის კონსტანტინე III-ისა (871–912) და ცოლი აბას სპარაპეტისა, სომეხთა მეფის აშოტ I ბაგრატუნიანის ძმისა (ყარსის წარწერა).

ჩვენ ზემოთ (გვ. 34) უკვე გამოვარკვიეთ, რომ რასაც კონსტანტინე პორფიროგენეტი მოგვითხრობს თავისი დროის აშოტ კურაპალატისა და აგრეთვე მისი ძმების გამო, ეხება იმ აშოტ კურაპალატსა და მის ძმებს, რომელნიც იყვნენ შვილები ადარნასე II ქართველთა მეფისა და არა ადარნასე III კლარჯისა, მონაზვნობაში ბასილისა. სხვათა შორის, ამას საბოლოოდ ამტკიცებს იშხნის ეკლესიის ჩრდილო ეკვდერის შესანიშნავი წარწერა, რომელსაც ჩვენ ახლო მომავალში ვაქვეყნებთ ტაო-თორთუმის 1917 წ. არქეოლოგიური ექსპედიციის ანგარიშში. ამ წარწერაში ჩამოთვლილია ადარნასე II-ის ყველა შვილი და აღნიშნულია თითოეულის პატივი.

## მერენესის ეკლესიის წარწერა
„კვლევის ცენტრის“ XXII ექსპედიციისას, 2017 წლის 11 ივლისს, ტაოში მიკვლეულ იქნა სოფელ მერენესის ასომთავრული წარწერა, რომლის ტექსტი შეიცავს ძალზე მნიშვნელოვან ინფრომაციას ამ რეგიონისა და აქ მოღვაწე პირების შესახებ. წარწერა შემდეგნაირად იკითხება: 

{{ციტირება|[გ(ა)რდ(აი)ც]ვალა აშ{ო}ტ 
[კ(უ)რ(ა)პ(ა)ლ(ა)]ტი ქრ{ო}ნ{ი}კ{ო}ნსა 
[რ]ჲიდ (174+780=954 წ.), თ(უეს)ა ი{ა}ნვ{ა}
რსა კე (25). ღ(მერთმა)ნ დ(ი)დ(ე)ბ(უ)ლ ყ
ვ{ე}ნ ს(უ)ლი მ(ა)თი. აღ(ე)შ(ე)ნა [წ(მიდა)ჲ] 
ეკლ{ე}სი{ა}ჲ ჴ{ე}ლითა მ{ი}ქ{აე}ლ{ი}ს{ი}თ[ა], 
ღ{უე}რკ{ე}ლ{ი}ს{ი}თა და თ{ო}მ{ა}სითა, 
[-]რთვს{ი}თა (?), [-]მ[-]თრს{ი}თა (?), [ა(მე)ნ] (?).}}

როგორც ვხედავთ, წარწერის პირველი ნაწილი გვაუწყებს, რომ 954 წლის 25 იანვარს გარდაიცვალა „აშოტ კურაპალატი“ ანუ ტაო-კლარჯეთის ქართველთა სამეფოს ერთ-ერთი ხელმწიფე, ბაგრატიონთა სახლის ტაოს შტოს წარმომადგენელი, ოპიზის მონასტრის სახელგანთქმულ ქტიტორულ რელიეფზე გამოსახული ისტორიული პირი - კურაპალატი აშოტ II, რომლის შესახებაც რამდენიმე ქართული წერილობითი წყარო გვაწვდის ცნობებს. სუმბატ დავითის-ძის „ცხოვრება და უწყება ბაგრატონიანთა“ გვამცნობს, რომ კურაპალატი აშოტ II 954 წელს უშვილოდ მიიცვალა: „გარდაიცვალა აშოტ კურაპალატი, ძე ადარნასე ქართველთა მეფისა, ქრონიკონსა რ~ო~დ (174+780=954 წ.), და არა ესუა შვილი“. მერენესის ახლადმიკვლეული წარწერა, ერთი მხრივ, მთლიანად ადასტურებს სუმბატ დავითის-ძის ცნობის მართებულობას, ხოლო, მეორე მხრივ, კიდევ უფრო მეტად აზუსტებს ამ ცნობას და გვაუწყებს, რომ კურაპალატი აშოტ II 954 წლის 25 იანვარს გარდაიცვალა. მერენესის 954 წლის წარწერის წაკითხვა და ისოტირულ-პალეპგრაფიული ანალიზი ეკუთვნის თემურ ჯოჯუას. წარწერა დაახლოებით ერთი თვის წინ, სოფელში წყლის არხის გაყვანის დროს მიწაში იპოვეს. აქვე დასტურდება ეკლესიის ფრაგმენტები. შემორჩენილი ნაშთებიდან ჩანს, რომ ეკლესია ძალზე მასშტაბური იყო. აქვე ადგილობრივის სახლში ჩატანებულია ჯვრის ორნამენტიანი ქვა.

## ლიტერატურა 
* 

## სქოლიო
კატეგორია:ტაო-კლარჯეთის მეფეები
კატეგორია:გარდაცვლილი 25 იანვარი
კატეგორია:გარდაცვლილი 954
კატეგორია:დაბადების წელი უცნობია
Valve Hammer Editor

**Valve Hammer Editor**, ადრე ცნობილი როგორც **Worldcraft**, შემოკლებით **Hammer**) — დონეების რედაქტორი, შემნილი Valve Software-ის მიერ Source და GoldSrc ძრავებთნ სამუშაოდ. Worldcraft-ის ძველ ვერსიებს აქვთ id Software-ის Quake engine-სა და id Tech 2-ის მხარდაწერა. 4-მდე ვერსიებს ჰქონდათ აგრეთვე GoldSrc-ს (Source-ის წინამორბედის) მხარდაჭერა. ახლანდელ ვერსიას აქვს მხოლოდ Source-ის მხარდაჭერა. ის უფასოდ ხელმისაწვდომია ნებისმიერი ადამიანისთვის, რომელსაც ნაყიდი აქვს Source-ის ძრავზე მომუშავე თამაში, როგორც Source SDK-ს ნაწილი.

რედაქტორი შეიმუშავა პროგრამისტმა ბენ მორისმა „Quake 1“-ის დონეების შესაქმნელად, რის შემდეგაც მორისმა პროგრამა უფასოდ ატვირთა ინტერნეტში. 1.0 ვერსიიდან მოყოლებული Worldcraft იქცა კომერციულ პროგრამად, რომელიც ვრცელდებოდა კომპანია ACD Systems-ის მიერ. მოგვიანებით მასზე უფლებები მოიპოვა Valve Software-მა. სწორედ ამ პროგრამის მეშვეობით 1998 წელს აიგო ვიდეო თამაშ „Half-Life“-ის დონეები.  

## რესურსები ინტერნეტში
* Jackhammer — Volatile Development Kit

## სქოლიო
კატეგორია:ვიდეო თამაშების რედაქტორები
კატეგორია:Valve-ის პროგრამული უზრუნველყოფა
კატეგორია:პროპრიეტარული პროგრამული უზრუნველყოფა
კატეგორია:Windows-ის პროგრამული უზრუნველყოფა
მიმიკა

**მიმიკა** () — სახის ნაქუთების გამოკვეთილი მოძრაობა, საშუალებას გვაძლევს გამოვხატოთ ესა, თუ ის განცდა – სიხარული, სევდიანობა და სხვ.

მიმიკური მოძრაობები უნებლიეა, რეფლექსიური, თუმცა ადამიანს შეუძლია მათი ნებაყოფლობით გამოხატვაც (მაგ. მსახიობებს). მიმიკა ერთ-ერთი დამხმარე საშუალებაა ადამიანთან ურთიერთობისას. საუბრისას ის აზრის გამოხატვაში  გვეხმარება. მიმიკა სამსახიობო ხელოვნების მთავარი ნაწილია, მის საშუალებით მსახიობები ქმნიან სხვადასხვა პერსონაჟის სახეს, გამოსცემენ მის იერს.

## ლიტერატურა
## იხილეთ აგრეთვე 
* არავერბალური კომინიკაცია
* ჟესტიკულაცია
* სხეულის ენა

კატეგორია:სხეულის ენა
ბებარლანგები

**ბებარლანგები** — ფილიპინებში აღმოჩენილი ტომი, რომლის წევრებიც ფსიქიკური ვამპირიზმის ფორმებს მიმართავდნენ: მსხვერპლის ენერგიისა და ცოდნის მიღების მიზნით, სვამდნენ მის სისხლს.

კატეგორია:ვამპირები
რაიხსპრეზიდენტი

მინი|200პქ|რაიხსპრეზიდენტის რეზიდენცია
**რაიხსპრეზიდენტი** () — გერმანიის მეთაური და პირველი პირი 1919-1934 წლებში ვაიმარის რესპუბლიკის დროს. მცირე ხნით წოდება აღდგენილ იქნა 1945 წელს. ვაიმარის კონსტიტუციის მიხედვით რაიხსპრეზიდენტი ირჩეოდა 7 წლით საყოველთაო და პირდაპირი არჩევნებით. იგი ნიშნავდა რაიხსკანცლერს. რაიხსპრეზიდენტს უფლება ჰქონდა დაეთხოვა რაიხსტაგი.

პოსტი გაუქმდა ნაციონალ-სოციალისტების მიერ 1934 წელს მას შემდეგ რაც პრეზიდენტი ჰინდენბურგი გარდაიცვალა და აღდგენილ იქნა მესამე რაიხის არსებობის ბოლო დღეებში 1945 წელს, როდესაც მცირე ხნით კარლ დენიცი გახდა რაიხსპრეზიდენტი.

პირველი რაიხსპრეზიდენტი იყო ფრიდრიხ ებერტი.

## დროშები 

ფაილი:Flag of the President of Germany (1919–1921).svg|1919–1921
ფაილი:Standarte Reichspräsident 1921-1926.gif|1921–1926
ფაილი:Flag of the President of Germany (1926–1933).svg|1926–1933
ფაილი:Standarte Reichspräsident 1933-1935.svg|1933–1934
ფაილი:Standarte Adolf Hitlers.svg|1934–1945
ფაილი:Kriegsmarine OF10-Grossadmiral 1945.svg|30 აპრილი 1945–23 მაისი 1945

## იხილეთ აგრეთვე 
* გერმანიის პრეზიდენტების სია
* ბუნდესპრეზიდენტი (გერმანია)

კატეგორია:ვაიმარის რესპუბლიკა
ყვითელი ზღვა

thumb|300px|right|ყვითელი ზღვა
**ყვითელი ზღვა** — ნახევრად-შიდა ზღვა წყნარი ოკეანის აუზში, აზიის სანაპიროებთან. ეკუთვნის 3 ქვეყანას: ჩინეთი, ჩრდილოეთი კორეა და სამხრეთი კორეა. ფართობი — 416000 კმ², ყველაზე ღრმა ადგილი — 106 მ. ტემპერატურა წყლის ზედაპირზე თებერვალში 0-+8 C°, ხოლო აგვისტოში +24-28 C°. მარილიანობა — 24-36‰.

## რესურსები ინტერნეტში
* წყალქვეშა სამყარო: სრული ენციკლოპედია. ყვითელი ზღვა 
* თემატური გვერდი წყნარი ოკეანის ჩრდილოეთ ნაწილზე: ყვითელი ზღვა (ინგ.) 

კატეგორია:ჩინეთის გეოგრაფია
კატეგორია:ჩრდილოეთ კორეის გეოგრაფია
კატეგორია:სამხრეთ კორეის გეოგრაფია
კატეგორია:წყნარი ოკეანის ზღვები
კატეგორია:ზღვები ანბანის მიხედვით
ტაბაწყური

**ტაბაწყური**, **ტაბისყური** — ტბა საქართველოში, ბორჯომისა და ახალქალაქის მუნიციპალიტეტების საზღვარზე. მდებარეობს სამსრის ქედის ჩრდილოეთ ნაწილში, ქცია-ხრამის აუზში, ზღვის დონიდან 1991 მ სიმაღლეზე. სარკის ფართობი 14,2 კმ², წყალშემკრები აუზის ფართობი 83,1 კმ², საშუალო სიღრმე 15,5 მ, მაქსიმალური სიღრმე 40,2 მ, წყლის მოცულობა 221 მლნ. მ³.

ტაბაწყური საქართველოში ზედაპირის ფართობით მე-4, ხოლო წყლის მოცულობით უდიდესი ტბაა. საზრდოობს თოვლის, წვიმისა და მიწისქვეშა წყლით. ტბის მინიმალური დონე ძირითადად შეინიშნება იანვარ–მარტში. ყველაზე დაბალი საშუალოთვიური დონეა თებერვალში. გაყინულია დეკემბრის ბოლოდან მარტის ბოლომდე. გამდინარეა მიწისქვეშა გზით. აუზის ჰიდროგრაფიული ქსელი სუსტადაა განვითარებული, რაც მისი გეოლოგიური აგებულებითაა განპირობებული. ერთვის მხოლოდ ორი მუდმივი შენაკადი: ერთი ჩრდილოეთიდან, ხოლო მეორე დასავლეთიდან. იერთებს აგრეთვე რამდენიმე დროებით ნაკადსაც.

ტბის წყლის ზედაპირული ფენის მაქსიმალური საშუალოთვიური ტემპერატურა შეინიშნება აგვისტოში და უდრის 15.3 °C-ს. მაქსიმალური საშუალო დღე-ღამური ტემპერატურა 24.5 °C-ია. თევზის სარეწად ტბის ნაპირზე აშენებულია პატარა ნავსაყუდელი და ქარხანა-საამქრო.

ვახუშტი ბატონიშვილის მიხედვით, ტაბაწყური ხელოვნურად შექმნილი წყალსატევი უნდა იყოს: 

ტაბაწყურის ტბის წარმოქმნის შესახებ არსებობს ქართული მითი.

## იხილეთ აგრეთვე
* საქართველოს ტბები

## სქოლიო
კატეგორია:სამცხე-ჯავახეთის მხარის ტბები
კატეგორია:ტბები ანბანის მიხედვით
მთაწმინდა

**მთაწმინდა**, **მთაწმინდის პლატო** — მთა საქართველოში, ქალაქ თბილისში. მდებარეობს მთაწმინდის ქედის აღმოსავლეთ ნაწილში, მდინარე მტკვრის მარჯვენანაპირეთში. სიმაღლე ზღვის დონიდან 719.8 მ. აგებულია ზედაეოცენური ქვიშაქვებითა და თიხებით. უშუალოდ ეკვრის თბილისს და არსებითად შეადგენს ქალაქის განუყოფელ ნაწილს. მთაწმინდის ზედა ნაწილი წარმოადგენს საკმაოდ ვრცელ პლატოს.

„მთაწმინდამ“ სახელი მიიღო ქრისტიანული რელიგიის ერთ-ერთი მნიშვნელოვანი სავანის — ათონის მთის მიხედვით. გადმოცემით მთის აღმოსავლეთ კალთაზე სენაკი გამოუქვაბავს ერთ-ერთ ასურელ მამას — დავითს. IX საუკუნეში აქ ივერიის ღვთისმშობლის ეკლესია იდგა, მის ადგილას 1542 წელს ძმებმა ნიკოლოზ და დავით გაბაშვილებმა წმინდა დავითის მონასტერი ააშენეს. ახლანდელი ეკლესია აგებულია 1871 წელს. აქვეა მცირე ზომის ფერისცვალების ეკლესია (აგებულია 1809 წელს). ეკლესიებთან მისასვლელი გზა გაიყვანეს 1817 წელს.

XIX საუკუნის დასაწყისამდე მთაწმინდა ტყით იყო შემოსილი. ახლანდელი ტყე ხელოვნურია. პლატოზე გაშენებულია კულტურისა და დასვენების პარკი (ადრე იყო იოსებ  სტალინის სახელობის), რომელიც საავტომობილო და საბაგირო გზით უკავშირდება ქალაქს; გაყვანილია ფუნიკულიორი. მთაწმინდის აღმოსავლეთ კალთაზეა ქართველ მწერალთა და საზოგადო მოღვაწეთა მთაწმინდის პანთეონი. მთაზე დგას სატელევიზიო ანძა.

## ლიტერატურა
* Иоселиани П. И., Описание древностей Тифлица, Тфл., 1866.

## რესურსები ინტერნეტში
*«Гора св. Давида» 1858

## სქოლიო
კატეგორია:თბილისის მთები